Aglin (flume)

Aglin (Aglí en catalan, Agly en francés) es un flume nòrd-catalan e occitan, nascut dins lo departament francés d'Aude e que desboca dins la planura de Rosselhon. Nais al Puèg de Bugarag al Col de Limas, dins las Corbièras. Passa per Sant Pau de Fenolhet, Estagell, Ribesaltes fins a la Mediterranèa, prèp del Barcarès, aprèp una correguda de 74 km. En Fenolhedés crea fòrca gòrjas coma las Gòrjas de Galamus a Sant Pau.

Toponimia
Las fòrmas ancianas son : Sordus al sègle V (Festus Avienus, Ora maritima), Aquilinus en 1162, Flumen Aiglini en 1269, Egli en 1763, La Gly en 1781 e mapa de Cassini Abbé Sabarthès, Dictionnaire topographique du département de l'Aude, 1912, p. 2, legir en linha https://gallica.bnf.fr/ark:/12148/bpt6k110095d/f94.item.texteImage . 
Nom latin de persona Aquilinus o associacion misteriosa ambe l'agla.

 Afluents principals 
Es un riu de caractèr mediterranèu, d'una granda irregularitat, amb periòdes de secadas e fòrtas inondacions. Una de las pus importantas foguèt la del 17 d'octobre de 1940, amb 2100 m³/s a Estagell.

Los seus afluents principals son:

 Riba drecha:
 Bolzana : 34 km
 Desis 32,4 km
 Riba esquèrra:
 Maurin : 18,6 km
 Verdoble : 46,8 km
 Robòl : 17,8 km

Categoria:aiga d'Occitània
Categoria:aiga de Catalonha Nòrd
Categoria:aiga sortida dels Pirenèus
Categoria:aiga dels Pirenèus Orientals 
Categoria:aiga d'Aude